***BØNN FOR HAVET OG HÅPET* VED HÅPETS KATEDRAL**

**ISEGRAN 26. JAN. 2020**

**Samling v. ”Håpets katedral”-prammen på Isegran siste søndag i måneden kl 17.00-17.30. Samling rundt ”lysbål” ved verkstedbod.**

**Liturg (L) – Svein Helge Rødahl Sang: Clara Zita Lind Alle (A) - felles**

**Program:**

Alle tar en stein el.l. ved ankomst og varmer den i hånden gjennom programmet.

**L: Velkomstord.**

**Vel møtt til ”Bønn for havet og håpet”, til sang, bønn, stillhet, fellesskap. Det er fjerde samling i dag så nå er det tradisjon – som skal fortsette hver siste søndag i måneden fram mot sommeren. Vi ser at ”katedralen” begynner ta form, det skal bli spennende å se når vi kan samles i den.**

**Vi er glade over at Clara Zita Lind har sagt ja til å synge i dag, vi gir tonene til henne:**

Solosang – *Clara ZL*

**L: Åpningsbønn**

***Guds hjerte...* s 1010 i Norsk Salmebok m bønnebok**

**L: Vi gir litt tid til stillhet, stille bønn og meditasjon – om havet og håpet:**

A: Stillhet – bønn/meditasjon (2-3 min? – L vurderer)

**L: Dikt – salme 720**

***Alt som lever, alt som trues…***

**L/A: Kyrie**

**L: Kyrie-bønnen er den eldste kristne bønn**

**– Kyrie eleison = Herre, miskunne deg.**

**L: Kyrie eleison. L/A: Kyrie eleison**

**L: Kriste eleison L/A: Kyrie eleison**

**L: Kyrie eleison. L/A: Kyrie eleison**

**– evt. NS nr 976.2**

**L: Vi gir igjen tid til stillhet, bønn, meditasjon:**

A: Stillhet – bønn/meditasjon (2-3 min?)

**L: Bønn – *Gi oss drømmen tilbake***

**L: Gode Gud, så vakkert det er; lyset over vannet, den myke strandlinjen, den høye, klare himmelen! Hjertet jubler! Men likevel – under overflaten kjemper livet en ujevn kamp mot det som menneskene ødelegger. Hjertet gråter. Hjelp oss å redde havet, Herre, jordens fostervann. Amen.**

**Evt. Norsk Salmebok m bønnebok s. 1091 *Alt tilhører deg***

Solosang – *Clara ZL*

A: Alle legger steinen sin i en skål med vann og stiller seg i ring rundt ”lysbålet”.

**L: Legg steinene dere har varmet opp i hånden i skålen med vann – og vi danner en ring** (så godt råd er).

**L sier så:**

**Må din vei komme deg i møte,**

**vinden alltid være bak din rygg,
solens lys leke på ditt kinn,**

**regnet falle vennlig mot din jord.**

**Og må Guds gode hånd verne om deg til vi møtes igjen.**

**L Gå i fred, tjen livets Gud, din neste og skaperverket med glede!**

**Velkommen til neste ”Bønn for havet og håpet, søndag 23. febr. kl 17.**